**УКАЗАНИЯ**

ЗА ПОДГОТОВКА НА ПРЕДЛОЖЕНИЯТА ЗА ФИНАНСИРАНЕ НА НАУЧНОИЗСЛЕДОВАТЕЛСКИ ПРОЕКТИ

**КОНКУРС «ДОПЪЛНИТЕЛНА ФИНАНСОВА ПОДКРЕПА КЪМ ТЕКУЩИ НАЦИОНАЛНИ И МЕЖДУНАРОДНИ ПРОЕКТИ» 2022/2023**

1. Настоящите указания са разработени в съответствие с Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност (обн. в ДВ, бр. 73, 16.09.2016 г., в сила от 01.01.2017 г., приета с ПМС №233 от 10.09.2016 г.).
2. За допълнително финансиране имат право да кандидатстват ръководители на текущи проекти, започнали поне преди 2 месеца от кандидатстването и на които остават поне 3 месеца до крайната дата на договора или анекса към него.
3. Общият бюджет на конкурса за 2022 г. е 50 000.00 лв.
4. Допълнителното финансиране за 1 проект е до 10 000.00 лв.
5. Не се финансират дейности, извън утвърдената работна програма по основния проект.
6. С отпуснатите средствата не се финансират разходи за дейности, които не са свързани с проекта:

* закупуване на обзавеждане, битови уреди, телефонни апарати и

други подобни;

* закупуване на работно облекло и обувки;
* абонамент на вестници и неспециализирани списания;
* заплащане на такси за участие в курсове за квалификация, компютърна грамотност, езикова подготовка и др.;
* допълнително заплащане на телефони и ремонт на помещения (с изключение на инфраструктурните проекти).

1. Оценка на проекта се извършва на основата на:

7.1. представената в апликационната форма обосновка.

7.2. Отбелязан напредък по изпълнението на договора за научен проект, основно финансиран от национални и международни организации.

1. Рецензирането и одобрението на предложението от този конкурс се извършва на заседание на УС от членовете на УС.
2. Заявки по този конкурс се подават постоянно, но не по-късно от 15 октомври на текущата година.
3. Договорите с ръководителите на проектите, спечелили конкурса, се сключват в 10-дневен срок след решението на УС.
4. Отчитането на допълнителното финансиране по проекта се извършва с представяне на финалния отчет пред УС.